EL
C 380/22
Επίσημη Εφημερίδα της Ευρωπαϊκής Ένωσης
3.10.2022
Προσφυγή της 10ης Αυγούστου 2022 — Cecoforma και Sopexa κατά REA (Υπόθεση T-493/22) (2022/C 380/26) Γλώσσα διαδικασίας: η γαλλική Διάδικοι Προσφεύγουσες: Conception, études et coopération de formation (Cecoforma) (Λιέγη, Βέλγιο), Société pour l’expansion des ventes des produits agricoles et alimentaires (Sopexa) (Παρίσι, Γαλλία) (εκπρόσωποι: B. Schutyser και R. Meylemans, δικηγόροι) Καθού: Ευρωπαϊκός Εκτελεστικός Οργανισμός Έρευνας Αιτήματα Οι προσφεύγουσες ζητούν από το Γενικό Δικαστήριο: — να ακυρώσει την απόφαση του Ευρωπαϊκού Εκτελεστικού Οργανισμού Έρευνας, η οποία δεν φέρει ημερομηνία, αλλά κοινοποιήθηκε στην Cecoforma στις 20 Ιουλίου 2022, περί αναθέσεως της παρτίδας 1 της δημόσιας σύμβασης (REA/2021/OP/0002), σχετικά με την οργάνωση εκδηλώσεων και εκστρατειών προώθησης και πληροφοριών για την αγορά σε τρίτες χώρες για τον τομέα των γεωργικών προϊόντων διατροφής, στην One (Gopa Com, Edelman Public Relations Worldwide SA, Opera Business Dreams SL) και όχι στις Cecoforma και Sopexa· — να καταδικάσει τον Ευρωπαϊκό Εκτελεστικό Οργανισμό Έρευνας στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής οι προσφεύγουσες προβάλλουν δύο λόγους. 1.
Με τον πρώτο λόγο ακυρώσεως προβάλλεται παράβαση του άρθρου 296, δεύτερο εδάφιο, ΣΛΕΕ, του άρθρου 41, παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης, του άρθρου 170, παράγραφος 3, του δημοσιονομικού κανονισμού (1) και των σημείων 23 και 31 του παραρτήματος I του δημοσιονομικού κανονισμού, παραβίαση των γενικών αρχών της διαφάνειας, της απαγόρευσης των διακρίσεων και της ίσης μεταχείρισης, και πρόδηλη πλάνη εκτιμήσεως.
Οι προσφεύγουσες υποστηρίζουν συναφώς ότι είτε ο Οργανισμός δεν εξέτασε την εκ πρώτης όψεως ασυνήθιστα χαμηλή τιμή της προσφοράς του αναδόχου, είτε έκρινε ότι η προσφορά του δεν ήταν ασυνήθιστα χαμηλή, είτε δέχθηκε τις εξηγήσεις του και έκρινε ότι η προσφορά του δεν ήταν ασυνήθιστα χαμηλή. 2.
Με τον δεύτερο λόγο προβάλλεται παράβαση του άρθρου 296, δεύτερο εδάφιο, ΣΛΕΕ, του άρθρου 41, παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης, του άρθρου 167, παράγραφος 1, στοιχείο α', του δημοσιονομικού κανονισμού, του άρθρου 168, παράγραφος 6, του δημοσιονομικού κανονισμού και του σημείου 30.2, στοιχείο γ', του παραρτήματος I του δημοσιονομικού κανονισμού και παραβίαση των γενικών αρχών της διαφάνειας, της απαγόρευσης των διακρίσεων και της ίσης μεταχείρισης.
Οι προσφεύγουσες υποστηρίζουν ότι ο Οργανισμός είτε δεν έλεγξε αν οι προσφορές ήταν νομότυπες είτε έκρινε εσφαλμένα ότι η προσφορά του αναδόχου ήταν νομότυπη.
(1)
Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ.
1296/2013, (ΕΕ) αριθ.
1301/2013, (ΕΕ) αριθ.
1303/2013, (ΕΕ) αριθ.
1304/2013, (ΕΕ) αριθ.
1309/2013, (ΕΕ) αριθ.
1316/2013, (ΕΕ) αριθ.
223/2014, (ΕΕ) αριθ.
283/2014 και της απόφασης αριθ.
541/2014/ΕΕ και για την κατάργηση του κανονισμού (ΕΕ, Ευρατόμ) αριθ.
966/2012 (ΕΕ 2018, L 193, σ. 1).
Προσφυγή της 11ης Αυγούστου 2022 — UGA Nutraceuticals κατά EUIPO — BASF (OMEGOR) (Υπόθεση T-495/22) (2022/C 380/27) Γλώσσα του δικογράφου της προσφυγής: η αγγλική Διάδικοι Προσφεύγουσα: UGA Nutraceuticals Srl (Gubbio, Ιταλία) (εκπρόσωποι: M. Riva, J. Graffer και A. Ottolini, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)